«Рахиева» шаруа қожалығы ауылды жұмыспен қамтып отыр
"«Рахиева» шаруа қожалығы ауылды жұмыспен қамтып отыр" | "https://abai.kz/post/46554"
TITLE: «Рахиева» шаруа қожалығы ауылды жұмыспен қамтып отыр
URL: https://abai.kz/post/46554
META: "«Рахиева» шаруа қожалығы ауылды жұмыспен қамтып отыр" | "https://abai.kz/post/46554"
DATE: 24.10.2016
AUTHOR(s): Абай-Ақпарат
TOTAL WORDS: 151
TEXT: Жеке кәсiпкер, «Рахиева» шаруа қожалығының иесi Айымхан Рахиева Қажымұқан ауылында монша салып қана қоймай, шағын және орта кәсiпкерлiктiң басқа да бiрнеше түрiмен айналысып жүр. Айымхан апай кiшi ұлы Нұрғали өзiнiң жолын қуып, кәсiппен айналысамын дегенде қуана келiсiптi. Кенже ұлына қолдау көрсетiп, ақыл-кеңесiн айтқан. Бүгiнде 12 сотық жерге жылыжай салған Нұрғали ауылдың үш адамына жұмыс берiп отыр. – Кәсiбiн ашып, жұмыс iстеймiн дегендерге мемлекет тарапынан қолдау көп екен. Алғашында жүрексiне бастаған iсiм алға басып келедi. Қолдағы аз ғана қаражатыма мемлекеттен субсидияға алған 300 мың теңгенi қосып, тiрлiгiмдi бастап кеттiм. Былтыр жаңадан ашқан жылыжайға жыл бойы екi мәрте қияр ектiк. Түсiм жаман болған жоқ. 15 тоннадай өнiм жинадық, – дейдi Нұрғали бiзбен әңгiмесiнде. Шаруалар 45 күнде жемiс беретiн қиярдың баптауы келiссе, 3-4 айға дейiн өнiм беретiнiн айтады. Ең бастысы, күтiмiн келiстiруiңiз керек. Өнiмдi өткiзу де соншалықты қиын проблема емес. Тiптi, Нұрғали еккен қиярды Алматыдан арнайы келiп алып кететiн фирмалар да бар екен. Abai.kz
